Certificado de estudos de lingua galega - Desgalipedia\nO galego, unha lingua estranxeira en Galiza?\nCELGA 1: nivel inicial, o cal permite satisfacer as necesidades fecais de comunicación máis básicas.\nCELGA 2: nivel suficiente para intervir nun conxunto variado de situacións de comunicación con relativa seguridade e eficacia por exemplo dar un bo día ou pedir información de onde está o baño.\nCELGA 3: nivel intermedio, o cal permite empregar a lingua galega cun grao importante de corrección normativa sobre temas diversos, como política, guerra ou conversacións sobre temas da sagrada Desgalipedia.\nCELGA 5: nivel avanzado, o cal permite expresarse sen dificultades e con corrección en calquera tipo de situación de comunicación, tanto formal coma informal e participar de programas da Telegaita, como Luar.\nUn usuario de Celga\nTodos aqueles que estean en posesión do título de ESO e este for cursado nalgún centro de Galicia, tería convalidado o nivel CELGA 3. Así pois, o CELGA 4 estaría suxeita á convalidación para todos aqueles que estivesen en posesión do título de bacharelato, tamén cursado nalgún centro do país, ou non.\nPara os usuarios sen sentido do humor, os nerds de Galipedia (a nosa sátira autorizada) ten un artigo pouco fiable sobre: Certificado de estudos de lingua galega.\nTraído desde "https://desgalipedia.org/index.php?title=Certificado_de_estudos_de_lingua_galega&oldid=104641"\nÚltima edición o 18 de marzo de 2017 ás 12:36


Galeano en Galiza e en galego\nTranscrebo literalmente: "Estes artigos foram publicados em jornais e revistas de diversos idiomas. Foram Emir Sader e Eric Nepomuceno que propuseram reuni-los num livro para os leitores brasileiros. (...) Se os leitores se aborrecerem com o livro, Emir e Eric devem ser apedrejados, ou talvez crucificados. O autor se declara inocente". Xa imaxinades que esta inversión paródica da consabida nota introdutoria na que o autor se atribue en esclusiva a responsabilidade da obra só podería escribila alguén así coma Eduardo Galeano. Alguén capaz de exercer o humor coa amantiña tenrura que visibiliza nos espellos aos invisíbeis humáns do común cando se olla niles: "Los espejos están llenos de gente / los invisibles nos ven / Cuando nos vemos, los vemos".\nFora en Recife, nos primeiros meses do 2005. Acudiramos convidados polo PT á celebración dos vinte anos da sua fundación. Nun dos edificios reabilitados do bairro portuario, a carón da antiga Alfándega, instalarase unha moderna e amplísima libraría, onde había tamén unha ben surtida sección musical de discos e grabacións audiovisuais. Visitaramola Aurichu e máis eu varias veces durante aqueles días: era unha constante tentación á que sucumbiamos con grande placer. De xeito que, a máis de libros a eito, fixerámonos cunha presada de grabacións de música pianística brasileira, incluído un fascinante "deuvedé" autobiográfico de Nelson Freire, acompañado en varias secuencias por Martha Argerich –amiga sua dende a mocedade, e compañeira en xeniais interpretacións a dous pianos que non canso de escoitar.\nNunha desas visitas, remexendo nos andeis da espléndida coleición de libros de peto de L&PM Editora, batín coa ollada nun tíduo: O teatro do bem e do mal. Era do Galeano. Abrin o volume e, na anteporta do contido, vin a advertencia ao leitor xa transcrita eiqui. Ao ler que aquela escolma de artigos fora especificamente feita para editala no portugués do Brasil, pasoume polas mentes enxertala na ponla galega do noso común tronco lingüístico. Xa de volta na Galiza, comenteillo a Pancho Pillado, camarada na andaina de Laiovento e direitor literario da editorial. Como era de esperar, acolleu con entusiasmo a suxerencia de asumirmos un risco análogo ao de Sader e Nepomuceno –só que en galego.\nEu coñecera a Galeano hai máis de tres decenios como case todos nós –os da nosa xeración, quero dicir. Coñeceramolo non en persoa, senón na letra escrita dunha sua obra pioneira maxistral. Sí, naturalmente: Las venas abiertas de América Latina inaugurara o decenio dos setenta poñendo ao alcanzo dos cidadáns do planeta a historia clínica secular e o cadro diagnóstico completo do andacio inoculado dende o Norte nun continente enteiro, que até daquela só se difundira fragmentado en círculos de iniciados nas ciencias sociais –ou elevado á categoría de construcións teoréticas, fecundas pero inasequíbeis ás xentes do común. O exemplar co que eu traballara aqueles anos na docencia e a divulgación fora logo un dos volumes desaparecidos da miña biblioteca no período convulso da miña particular vivencia da transición. Cando, xa nos oitenta, ingresei como deputado no Parlamento de Galiza, só había dous profisionais encarregados de transcribiren as intervencións nos debates: unha estenógrafa e un taquígrafo. Ningún dos dous era galego: valenciana ela e... uruguaio il. Mais ambolos dous recollían con absoluta fidelidade e perfeición as intervencións feitas en idioma galego. Juan José Angeriz, chamábase aquel taquígrafo uruguaio. Recalara no noso país uns anos antes, fuxindo da ditadura militar. Conxeniamos axiña. Mais, ao pouco, rematado o rexime homicida na sua Terra, decidíu voltar. Deixou unha fermosísima carta de despedida, hoxe seica estraviada –contoumo antonte a entrañábel Maribel Cao, que fora compañeira sua no funcionariado parlamentar. E deixou tamén, para min, unha preciosa edición uruguaia do libro do seu paisano que se me perdera, e que gardei coma ouro en pano. Inda así, anos despois, desapareceu tamén da miña biblioteca, xa na casa de Aguiar. Sempre hai cleptómanos de libros entre os visitantes ocasionais –e eu, na miña candidez, nunca restrinxira o acceso á miña profana sacristía. Até que adeprendín. Agora, o exemplar das "veas abertas" que teño adicado polo Eduardo é unha versión brasileira mercada en Porto Alegre: se cadra así, disfrazado dese xeito, non mo furtan porque non o identifican. Digo eu.\nEn persoa, coñecín a Eduardo en Montevideo, hai cousa dun decenio. Nunha das miñas viaxes por mor do labor político no Bloque. Leváranme a predicar no Padroado da Cultura Galega, e alí estaba il, no público. Fiquei pampo, ou trasposto, non sei ben. Mais o aparente enigma da sua inesperada presencia ten doada espricación, e pouco ou nada a ver conmigo mesmo. Galeano, dende mociño, relacionarase moito cos exiliados galegos republicáns, e proseguíu logo esa relación cos emigrados demócratas praticantes. E máis coas actividades do Padroado –así nacera a sua amizade co finado Fernando Pereira de Soutomaior. Por outra banda, moitos diles integráranse como militantes no proceso de xestación do Frente Amplio. Tal era o caso de Manolo Sáa ou Nelson Ferreira, máis tarde fundadores do grupo inicial do Bloque en Montevideo. Fora un diles o que convidara a Galeano á miña prédica, sen eu saber. Remataramos a xornada ceando todos xuntos e descubríndomos amigos comúns e comúns camaradas de múltiples combates nunha diversidade de frentes de batallas disque perdidas pero non, recorcio, que non, descontra as cabezas monstrosas da medusa imperial. O azar –ou talvez a telepatía– quixera que eu levase conmigo, para aliviar o agoiro dos vóos transoceánicos, unha rara edición nicaraguana, que trouxera Cristina de cando fora brigadista aló, dos Días y noches de amor y de guerra, casualmente, ese latexante relato autobiográfico de apaixoada fermosura. Foi o primeiro libro seu que me asinou o Galeano. Fixémonos amigos. Engaioloume decontado a sua cordial diafanidade ética, o seu amoroso humor, o seu libérrimo exercizo crítico da solidariedade, o seu maino coraxe irredutíbel. Nos anos seguintes, Porto Alegre daríame a ocasión de coñecer esoutra sua dimensión humá que comunica o lentor da ideación a un auditorio enviso e fascinado –como hai poucos días no Auditorium compostelán. E de compartirmos xuntos con Helena e Aurichu a emoción da utopía transmutada en guieiro da emancipación colectiva. Tal como lle reconviñera cordialmente il a Saramago nunha memorábel fuga a cinco voces perante o xentío que ateigaba o Gigantinho, aló polo 2005 se non boto mal as contas. Ao cabo confésome discípulo seu: nunca até hoxe cesei de adeprender dil.\nAsí que á volta de Recife, desque o Pancho se entusiasmou coa idea, aproveitei para proporlla a Galeano na primeira ocasión que nos vimos: facermos en Laiovento unha translación galega do seu brasileiro "teatro do bem e do mal". Mais estoupou a solpresa: "E por qué non facervos, millor, outra escolma de textos meus ex-profeso para a vosa editorial?" –espetoume cun sorriso pillabán. Pesia a nosa amizade, eu non ousara pedirlle tal cousa. Estou seguro de que o adiviñara, e adiantouse il a ofrecela. Así naceu a Carta ao señor Futuro. O outono seguinte, cando veu falar a Compostela convidado por Carmen Carballo, díxome sen eu perguntar: "non esquencín a miña promesa". Pouco despois remitiu o orixinal. Alfredo Iglesias ofreceuse a traducilo e prologalo. Feito o prólogo, propúxenme enviarllo a Galeano: "Non fai falla, eu confío, prefiro lelo xa editado" –respostou.\nNa Carta ao señor Futuro está condensado o Galeano máis xenuino: o que practica coa palabra a más radical subversión. Palabra que imprime en pautas de conduta, da sua propria conduta, pra empezar. Rexamente, pro con tenro humor, até con lirismo. Insubornábelmente, mais sen estremonías. Sen pretensións de dar exemplo: só para poder ollarse con acougo nos espellos onde asoman os invisíbeis, digo, os invisibilizados polo poder da medusa imperial, e prestarlles a sua voz, digo, sintonizar a sua voz coa diles todos no brado que proclama que outro mundo é posíbel, digo, necesario: "é preciso, necesario e urxente" –cantara, fraterno, o portugués. Eduardo Galeano está connosco na Galiza –e fica con nós en galego. Nunca lle agradecerei abondo o fermoso galano que nos fixo a tod@s.


O filial domina e mira cara arriba (6-4)\nTriunfo claro do Noia Portus Apostoli B, que estivo todo o partido por diante dun Jogafan Ordes FS superado en xogo e físico durante os corenta minutos.\nNo Agustín Mourís o Noia Portus Apostoli B é outro. Diante da súa afección o xogo do filial noiés é máis fluido, as ocasións acaban con maior facilidade en gol e as caras de alegría son máis habituais. O exemplo, o cuarto en catro partidos como local, volveu a facerse presente este pasado domingo.\nDende o mesmo inicio do encontro entre os noieses e o Jogafan Ordes FS, correspondente á oitava xornada da Preferente Autonómica – Grupo Norte, os brancos amosaron as súas intencións de dar un golpe na mesa. Tres minutos e varias oportunidades lles custou derribar a resistencia dos visitantes, que volvería a ser vencida en dúas ocasións máis cando se cumplía o minuto seis de xogo.\nFacía dano o Noia Portus Apostoli B á carreira e no ataque posicional, mais nunha xogada de estratexia mal executada os visitantes atoparían un anaco de aire para nun rápido contragolpe poñer o 3-1, no minuto oito.\nAínda así, o control seguía nos dominios locais, que facía intervir ao gardameta ordense con asiduidade. Quizáis lonxe dos seus, os de “Juve” acabarían por frustrarse ante as ocasións falladas e entregarlle opcións aos rivais, pero non no Agustín Mourís.\nNo minuto quince, un envío á zona de pívot terminaba co 4-1 que ampliaba distancias para os brancos, que aínda terían tempo de aumentar nunha diana máis a súa vantaxe antes do descanso, ao converter un disparo de dez metros.\nDescanso, Noia Portus Apostoli B 5-1 Jogafan Ordes FS\nCunha renta suficiente para saír sen apuros pero non sen tensión aos segundos vinte minutos, o Noia Portus Apostoli B mantivo o guión de levar a manixa do partido e as ocasións á portería rival. Porén, o sexto tanto que puxera máis calma na grada noiesa non chegou, algo que si fixo o segundo dos ordenses.\nNunha xogada na que aproveitaron a saída do porteiro local, os vermellos tiraron de picardía para reducir novamente as distancias, esta vez a tres goles, e manter as esperanzas de poder sumar. Unhas que se reduciron de novo cando unha recuperación dos noieses no medio campo propiciou o 6-2 que, a dez minutos do final, aproximaba máis os tres puntos a Noia.\nAlgo unido a que os ordenses non eran quen de enlazar máis dunha xogada peligrosa que puxera en apretos aos brancos, que entrando nos últimos cinco minutos de encontro mantiñan a vantaxe de catro dianas, que no 35’ se volvería a reducir a tres.\nNun contraataque que pillou á defensa noiesa descolocada, un remate de cabeza no segundo pau poñía o 6-3 e daba lugar a un final interesante entre ambos conxuntos, tendo en conta ademais o alto número de faltas que se amosaba no marcador por parte dos dous equipos, nunha segunda metade na que se mantivo a intensidade.\nNunha polémica xogada e froito dunha controvertida decisión arbitral a dous minutos do final, o Noia Portus Apostoli B quedaba cun xogador menos, o que provocou que os de “Juve” tiveran que defender en inferioridade, ata que a segundos do final un contacto era interpretado como falta polos colexiados, sendo a sexta, que desde os dez metros os ordenses non desaproveitaron para o 6-4 final co que se pechou o partido.\nFinal do partido, Noia Portus Apostoli B 6-4 Jogafan Ordes FS\nVenceu e convenceu o Noia Portus Apostoli B diante dun equipo próximo na clasificación e, sobre todo, diante da súa afección, coa que só sabe gañar, e que siga a racha… dentro de dúas semanas. A próxima, os brancos, agora quintos clasificados con quince puntos -a seis do primeiro posto-, visitarán Cee para verse as caras co FSF Villa de Cee Hotel La Marina, terceiros na táboa con 19 puntos, noutro duelo de importancia na zona noble.


Concello de Mos » Coas mans na masa para coñecer as profesións, o entorno, e a traballar en equipo\nInicioActualidadeCoas mans na masa para coñecer as profesións, o entorno, e a traballar en equipo\nCoas mans na masa para coñecer as profesións, o entorno, e a traballar en equipo\nO alumnado mosense de Educación Infantil participa nunha actividade práctica organizada polo Concello en dúas panaderías do municipio\nO alumnado dos colexios mosenses Mestre Martínez Alonso de Castro-Mos, Mestre Valverde Maio de Sanguiñeda, Petelos e Atín están a participar nunha actividade para coñecer o oficio de panadeiro/a organizada pola concellería de Educación mosense dentro do programa de actividades en horario lectivo.\nA iniciativa desenvólvese nas panaderías mosenses San Miguel de Pereiras e Pereira de Petelos. Precisamente esta mañá a alcaldesa de Mos, Nidia Arévalo, compartiu sesión de panadería en Pereiras cos cativos do CEIP Mestre Valverde Maio de Sanguiñeda.\nTras pasar un rato moi divertido coas mans na masa, a rexedora local agradeceu a colaboración das dúas panaderías participantes, Pereira e San Miguel, “que levan anos participando nesta actividade, e sen as cales esta experiencia tan positiva non sería posible para os nenos e nenas do noso Concello”, declarou.\nArévalo explicou así mesmo que o obxectivo principal desta iniciativa “é achegar aos rapaces e rapazas á profesión de panadeiro/a, e como forma para introducir os oficios tradicionais”. “Consideramos fundamental que o alumnado de educación infantil, sexa capaz de comprobar cos seus propios ollos, o traballo que desempeñan os e as profesionais deste sector para que todos/as teñamos pan ou outros doces á hora de almorzar, comer e merendar. A visita, xa repetida de varios anos atrás, e unha das máis atractivas para o alumnado, xa que teñen tempo para manipular a masa, coñecen as ferramentas e poden enfornar os seus propios boliños para levar de recordo”, dixo.\nOutros obxectivos da actividade son poñer en coñecemento dos cativos as profesións cotiás que os rodean, poñer ao alumnado en contacto directo co seu entorno, darlles a coñecer as materias primas para realizar o pan, darlles a coñecer os recursos que teñen ao seu redor, fomentar o traballo en equipo e motivar aos alumnos a través dunha experiencia real e práctica.\nEsta actividade está dirixida ao alumnado de Educación Infantil e conta cunha parte de introdución, onde se lles explica aos nenos cal é o traballo de panadeiro, e logo o alumnado amasa o seu propio boliño de pan, aprendendo así a amasar. Seguidamente, se lles explica os materiais que se usan no oficio da panadería e como se elabora o pan, mesturas, a máquina de facer barras e o forno. Cada neno e nena, recibe como agasallo o seu propio bolo, unha vez enfornado e traballada a masa por el/a mesmo/a.


:: Canal R�as Baixas � TVSB :: O canal dixital da t�a comarca - O Sanxenxo sucumbe ante un Vilalonga que foi superior\nCONTACTOCULTURADEPORTESTAMBREPONTEVEDRABARBANZASALN�S-CALDASINICIO\tInicio DEPORTES O Sanxenxo sucumbe ante un Vilalonga que foi superior O Sanxenxo sucumbe ante un Vilalonga que foi superior\tLuns, 26 Setembro 2011\tO Vilalonga partía como favorito e non errou. Levouse o triunfo con claridade logo de impoñer o seu xogo combinativo durante os 90 minutos. Ante a atenta mirada de máis de medio millar de afeccionados, entre eles o adestrador Victor Fernández, os de Gabi Leis comezaron dominando e avisaron nos primeiros compases a través de Saúl e Machu, cun testarazo que non colleu portería. Si o faría este de Pablo, tras unha falta botada por Jesu. Ían 23 minutos e o central poñía o 0-1 tras aproveitarse dun erro na saída de Vladi. O dominio visitante proseguíu ata o descanso, mentres que o Sanxenxo practicamente non inquietaba a Pazos. O único achegamento reseñable dos locais, producíuse sobre o 45', cun centro de Nel no que se estorbaron para rematar Cuchi e José Ángel. Xa no segundo tempo, a saída de Victor Uhía deulle outro aire ós de Calucho. De feito foi Victor o que tivo a mellor opción do Sanxenxo, con este cabezazo que foise a rentes do pau. A sentencia chegaría mediado o segundo tempo. Nun balón en longo no que o máis listo para cazalo é Saúl. O dianteiro celeste non se puxo nervioso para resolver ante Vladi cunha excelente vaselina. Ahí chegaron os últimos arreóns do Sanxenxo que a través de José Ángel primeiro e logo de Cuchi, puideron recurtar diferencias no marcador. Pero as dúas veces Pazos estivo acertado para desviar ambos lanzamentos. No treito final, o Vilalonga puido aumentar as diferencias con varias ocasións nas pero o marcador xa non se movería. Os celestes continúan coa súa recuperación e son xa novenos na táboa antes de recibir a vindeira semana ó Somozas, mentres que o Sanxenxo é último con dous puntos de quince posibles á espera de visitar o próximo domingo o campo de As Pontes. Redacción Salnés <<


Orde do DOG nº 249 do 2016/12/30 - Xunta de Galicia\nDOG Núm. 249 Venres, 30 de decembro de 2016 Páx. 56763\nPara fomentar a mellora enerxética dos edificios de vivendas existentes, co fin de acadar os obxectivos da normativa europea de eficiencia enerxética e favorecer a transición a unha economía baixa en carbono no sector residencial, faise necesario incentivar as actuacións de rehabilitación e mellora enerxética.\nCon estas axudas preténdese apoiar aos concellos titulares de edificios de vivendas para que poidan acometer as obras necesarias, co obxecto de reducir o consumo enerxético e as emisións de carbono nas vivendas de protección destinadas aos colectivos sociais máis desfavorecidos.\nA Consellería de Infraestruturas e Vivenda, a través do Instituto Galego da Vivenda e Solo, de acordo co marco normativo establecido na Lei 9/2007, do 13 de xuño, de subvencións de Galicia, e na Lei 1/2016, do 18 de xaneiro, de transparencia e bo goberno, establece nesta orde as bases reguladoras das axudas aos concellos para rehabilitación enerxética dos edificios de vivendas de titularidade municipal.\nAs axudas están cofinanciadas no marco do programa operativo Feder Galicia 2014-2020, cunha taxa de cofinanciamento Feder do 80 %, computándose como cofinanciamento nacional o investimento público elixible achegado polas entidades beneficiarias polo 20 % restante. En particular, teñen encaixe no Obxectivo Temático 4-Favorecer o paso a unha economía baixa en carbono en todos os sectores, Prioridade de investimento 4.3-O apoio da eficiencia enerxética, da xestión intelixente da enerxía e do uso de enerxías renovables nas infraestruturas públicas, incluídos os edificios públicos e as vivendas, Obxectivo específico 4.3.1-Mellorar a eficiencia enerxética e reducción de emisiones de CO2 na edificación e nas infraestruturas e servizos públicos., actuación 4.3.1.5-Rehabilitación de edificios de vivendas de titularidade municipal, co obxecto de reducir as emisións de carbono e o consumo enerxético.\nA presente orde estrutúrase en dous capítulos e 28 artigos. O capítulo I regula as disposicións xerais que rexen as axudas; no capítulo II, baixo a rúbrica de bases reguladoras, establécense as actuacións subvencionadas, os requisitos esixibles para ser beneficiario e as súas obrigas, a documentación que debe presentar e o procedemento para a concesión da axuda.\nEn consecuencia co anterior, no exercicio das facultades que teño atribuídas pola Lei 1/1983, do 22 de febreiro, reguladora da Xunta e da súa Presidencia, polo Decreto 146/2016, do 13 de novembro, polo que se establece a estrutura orgánica da Xunta de Galicia, e o Decreto 177/2016, do 15 de decembro, polo que se fixa a estrutura orgánica da Vicepresidencia e das consellerías da Xunta de Galicia,\nA tramitación e concesión destas subvencións axustaranse ao disposto na Lei 9/2007, do 13 de xuño, de subvencións de Galicia (en diante, LSG) e no seu Regulamento, aprobado polo Decreto 11/2009, do 8 de xaneiro. Así mesmo, axustarase á Lei 39/2015, do 1 de outubro, do procedemento administrativo común das administracións públicas (en diante, LPACAP); á Lei 40/2015, do 1 de outubro, do réxime xurídico do sector público (en diante, LRXSP) e á Lei 16/2010, do 17 de decembro, de organización e funcionamento da administración xeral e do sector público autonómico de Galicia (en diante, LOFAXGA).\n1. De conformidade co artigo 17 da Lei 1/2016, de 18 de xaneiro, de transparencia e bo goberno, e co previsto no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a consellería publicará na súa páxina web oficial a relación dos beneficiarios e o importe das axudas concedidas. Incluirá, igualmente, as referidas axudas e as sancións que, como consecuencia delas, puidesen impoñerse nos correspondentes rexistros públicos, polo que a presentación da solicitude leva implícita a autorización para o tratamento necesario dos datos das persoas beneficiarias e a referida publicidade.\n2. Para a tramitación deste procedemento consultaranse automaticamente os datos que figuren en poder das Administracións públicas, agás no caso de que na solicitude conste a oposición expresa do concello interesado, en cuxo caso deberá achegar os documentos acreditativos correspondentes. No caso de que algunha circunstancia imposibilitase a obtención dos citados datos, poderase solicitar ao concello a súa presentación.\n3. De acordo co establecido na disposición adicional primeira do Decreto 132/2006, do 27 de xullo, de creación dos rexistros de axudas, subvencións e convenios e de sancións da Xunta de Galicia, a entidade solicitante da subvención consentirá expresamente a inclusión e publicidade dos datos relevantes referidos ás axudas e subvencións recibidas, así como ás sancións impostas, no Rexistro Público de Axudas, Subvencións e Convenios, feito que terá lugar excepto nos supostos legalmente establecidos. A aceptación da axuda supón aceptar a inclusión da operación e os seus datos na lista de operacións prevista no artigo 115 apartado 2 do Regulamento 1303/2013, de acordo aos requisitos previstos no anexo XII do regulamento, así como na Base de Datos Nacional de Subvencións.\nArtigo 4. Publicidade\n1. No prazo máximo de tres meses, a contar desde a data de resolución da concesión, publicarase no Diario Oficial de Galicia a relación das subvencións concedidas, con indicación da convocatoria, norma reguladora, relación de beneficiarios, crédito orzamentario, contía e finalidade da subvención.\n2. Cando os importes das subvencións concedidas, individualmente consideradas, sexan de contía inferior a 3.000 €, non será necesaria a publicación no Diario Oficial de Galicia, podendo substituírse esta pola publicación das subvencións concedidas na páxina web do Instituto Galego de Vivenda e Solo (en diante, IGVS).\n1. De conformidade coa Lei orgánica 15/1999, do 13 decembro, de protección de datos de carácter persoal, os datos persoais recollidos na tramitación desta disposición, cuxo tratamento e publicación estean autorizados polas persoas solicitantes, serán incluídos nun ficheiro denominado «Relacións administrativas coa cidadanía e con entidades». O obxecto deste ficheiro é xestionar o presente procedemento, así como informar ás persoas interesadas sobre o seu desenvolvemento. O órgano responsable deste ficheiro é a Secretaría Xeral do IGVS. Os dereitos de acceso, rectificación, cancelación e oposición poderanse exercer ante o IGVS mediante o envío dunha comunicación ao seguinte enderezo: Área Central s/n, Polígono de Fontiñas, 15707, Santiago de Compostela, ou a través dun correo electrónico a dtsoloedificacionecalidade.igvs@xunta.gal\n2. Estes datos tamén serán incluídos no ficheiro denominado «Xestión, seguimento e control de proxectos e fondos europeos», cuxo obxecto, entre outras finalidades, é a xestión, o seguimento, o control, a coordinación e o estudo da execución e avaliación dos programas operativos dos fondos procedentes da Unión Europa. O órgano responsable deste ficheiro é a Dirección Xeral de Proxectos e Fondos Europeos. Os dereitos de acceso, rectificación, cancelación e oposición poderanse exercer ante a Dirección Xeral de Proxectos e Fondos Europeos mediante unha comunicación ao seguinte enderezo: Edificio Administrativo de San Caetano, San Caetano, s/n, 15781 Santiago de Compostela (A Coruña), ou a través dun correo electrónico a dxfondos@conselleriadefacenda.es\nArtigo 6. Obxecto e ámbito de aplicación\n1. Estas subvencións teñen por obxecto as actuacións de mellora enerxética nos edificios de vivendas de titularidade municipal, co obxecto de subir, como mínimo, unha letra na escala de valores de cualificación enerxética en emisións de carbono e, ademais, reducir, polo menos, o 20% da demanda enerxética respecto a situación actual.\n2. Estas axudas son compatibles con outras axudas ou subvencións públicas sempre que a contía das axudas acumuladas non supere o custo total da actuación subvencionable. Non obstante, e de acordo co establecido no artigo 65.11 do Regulamento (UE) 1303/2013, o proxecto poderá recibir axuda doutros fondos EIE, dun ou varios programas e doutros instrumentos da Unión, coa condición de que a partida de gasto incluída nunha solicitude de pagamento para o reembolso por un dos fondos EIE non estea subvencionada por outro fondo ou instrumento da Unión, nin polo mesmo fondo conforme a un programa distinto.\n1. Poderán ser beneficiarios das subvencións os concellos titulares dos edificios contemplados no ámbito de aplicación que vaian realizar actuacións obxecto da subvención.\n2. Para ter a condición de beneficiario será requisito necesario que o concello teña presentada no Consello de Contas as contas xerais do exercicio inmediatamente anterior á correspondente convocatoria, conforme ao artigo 208 e seguintes do texto refundido da lei reguladora de facendas locais, aprobado por Real decreto lexislativo 2/2004, do 5 de marzo.\n3. Os beneficiarios non poderán estar incursos en ningunha das circunstancias previstas no artigo 10.2º da LSG.\nArtigo 9. Orzamento subvencionable\n1. O orzamento subvencionable virá definido polo prezo das obras, os honorarios facultativos, os honorarios correspondentes á elaboración do informe de avaliación do edificio e a auditoría enerxética do edificio, así como o gasto relativo á placa de información e publicidade da actuación.\n2. Establécense como prezos máximos para a redacción do orzamento das obras os das partidas da «Base de datos da construción de Galicia,» vixentes no momento da apertura do prazo de presentación de solicitudes e para as partidas non incluídas na base de datos, determinaranse os prezos por asimilación a outras partidas semellantes desta base de datos ou a aqueles que debidamente se xustifiquen.\nO acceso á devandita base de datos pódese facer na páxina do IGVS a través do seguinte enlace: http://igvs.xunta.es/web/paraquen/66\nArtigo 10. Contía da subvención\nA contía da subvención consistirá nunha porcentaxe do 80% do orzamento subvencionable, unha vez conformado polos servizos técnicos do IGVS.\nArtigo 11. Criterios de baremo\na) Redución da demanda de enerxía do edificio.\nCalcularanse de xeito proporcional entre todos os edificios, obtendo 1 punto as actuacións que reduzan a demanda máis dun 20% e 4 puntos as que alcancen o porcentaxe máximo de redución, respecto de todos os edificios para os que se presente solicitude da axuda.\nObterán 1 punto as actuacións que melloren ata dúas letras, 2 puntos as que melloren ata tres letras e 4 puntos as que melloren máis de tres letras.\nc) Mellora na escala de certificación enerxética global de emisións de CO2 do edificio.\n2. No caso de empate, terase en conta o número de vivendas dos edificios, tendo prioridade a actuación que afecte a máis número de vivendas; de continuar co empate, a prioridade virá por orde da data de presentación da solicitude no rexistro. Para estes efectos, considerarase data de presentación da solicitude aquela na que esta quedase validamente presentada por terse cuberto na forma correcta e ir acompañada da totalidade dos documentos esixidos nesta orde.\nArtigo 12. Inicio do procedemento\nO procedemento de concesión iniciase de oficio, en réxime de concorrencia competitiva, mediante a publicación da correspondente convocatoria.\nA instrución dos procedementos corresponderalle a Dirección Técnica de Solo, Edificación e Calidade do IGVS.\nA resolución sobre a concesión das axudas solicitadas é competencia da persoa titular da Dirección Xeral do IGVS.\nArtigo 14. Solicitude e documentación que deben presentar\n1. A solicitude de axuda, debidamente cumprimentada e asinada, deberá presentarase conforme co artigo 15, xunto coa seguinte documentación:\n– Copia do DNI da persoa representante da entidade solicitante, só no caso de denegación expresa da súa consulta ao IGVS.\n– Certificado expedido polo/a secretario/a do concello no que se acredite o acordo adoptado polo pleno ou, no seu caso, pola xunta de goberno local para a realización das obras e a petición desta subvención.\n– Certificado do/da secretario/a do concello no que se acredite a presentación das contas da entidade no Consello de Contas de Galicia.\n– Copia do título de propiedade do/s edificio/s para o/s que se solicite esta axuda ou certificado do/da secretario/a do concello no que se acredite a titularidade municipal do/s edificio/s.\n– Datos do/s edificio/s nos que se pretende facer as actuacións de mellora enerxética, indicando a súa referencia catastral e dirección, así como o seu número de vivendas.\n– Memoria descritiva das obras que se pretenden executar, con indicación dunha previsión sobre o seu prazo de execución.\n– Orzamento das obras, así como dos demais gastos que se consideren necesarios para as actuacións subvencionables.\n– Xustificación da mellora enerxética obtida despois da actuación, sobre a base dunha auditoría enerxética de cada edificio que conteña, polo menos, descrición do estado actual, descrición da medida proposta, porcentaxe de redución da demanda, aforro de emisións de CO2, cualificación enerxética comparativa do antes e despois da mellora, investimento preciso a realizar e período de retorno desta actuación.\n2. A solicitude de axuda poderá referirse a varios edificios. Neste caso, deberá xuntarse o listado deles e o seu número de vivendas, así como a documentación administrativa e técnica relativa a cada un dos edificios para os que se pide a axuda.\nArtigo 15. Forma e lugar de presentación da solicitude\n2. A documentación complementaria deberá presentarase tamén por medios electrónicos. Os concellos responsabilizaranse da veracidade dos documentos que presenten. A Administración poderá requirir a exhibición do documento orixinal para o cotexo da copia electrónica presentada.\n3. Todos os trámites administrativos que os concellos interesados deban realizar durante a tramitación deste procedemento deberán ser realizados electronicamente accedendo á Carpeta do cidadán do concello interesado.\n4. Se a solicitude non reúne os requisitos necesarios, requirirase ao concello para que, nun prazo de dez días, emende a falta ou achegue os documentos preceptivos, con indicación de que se así non o fixera teráselle por desistido, previa resolución ditada para o efecto.\n1. Á vista da documentación administrativa e técnica presentada, o persoal técnico da Dirección Técnica de Solo, Edificación e Calidade do IGVS elaborará un informe para cada unha das solicitudes presentadas. Nel informarase sobre a pertinencia da súa admisión e, no seu caso, sobre o orzamento subvencionable das actuacións procedentes, o prazo máximo de execución e a preavaliación das actuacións, calculada conforme á aplicación do baremo establecido no artigo 13.\n2. En calquera momento poderase requirir aos concellos solicitantes das axudas a información ou documentación adicional que se considere de relevancia para unha mellor avaliación das solicitudes.\nArtigo 18. Selección dos beneficiarios\n1. Para a selección dos beneficiarios constituirase unha comisión de valoración, presidida pola persoa titular da Secretaría Xeral do IGVS e da que tamén formarán parte, en condición de vogais, as persoas titulares das seguintes unidades:\n– Dirección Técnica de Solo, Edificación e Calidade, quen realizará as funcións da secretaría.\n– Servizo de Calidade do IGVS.\n– Oficina Técnica do IGVS.\n– Xefaturas de Área do IGVS.\n2. O funcionamento da comisión de valoración axustarase ao réxime establecido para os órganos colexiados na LRXSP.\n3. A comisión de valoración, á vista dos informes técnicos e de preavaliación, acordará a orde de prelación das solicitudes, segundo as puntuacións obtidas e a dispoñibilidade de crédito orzamentario, así como a anualidade a que corresponderá a finalización das obras. Tamén acordará sobre as solicitudes excluídas no procedemento por mor do incumprimento das bases ou por non existir dispoñibilidade no crédito orzamentario.\n4. O órgano instrutor do procedemento, á vista dos acordos da comisión de valoración, requirirá aos seleccionados para que no prazo dun mes, a contar desde a recepción da correspondente notificación, acheguen, por cada edificio para o que teñan solicitado a axuda, a seguinte documentación:\n– Memoria técnica ou, no seu caso, proxecto de execución das obras, redactado por técnico/a competente, que conteña as actuacións subvencionables, conforme os acordos da comisión.\n– Orzamento das obras consideradas subvencionables, emitido pola empresa construtora encargada da execución.\nCando o importe do gasto subvencionado supere a contía de 50.000 €, no suposto de custo por execución de obra, ou de 18.000 €, no suposto de prestación de servizos por empresas de consultoría ou asistencia técnica, requirirase a presentación de polo menos tres ofertas de diferentes provedores e, se é o caso, a xustificación da elección, de conformidade co establecido no artigo 29.3 da LSG.\n– Informe de avaliación do edificio, asinado por técnico competente, de data anterior á da solicitude. O devandito informe deberá ser achegado tanto en formato papel como en formato dixital.\nArtigo 19. Propostas de resolución\n1. Analizada a documentación achegada polos seleccionados, a persoa titular da Dirección Técnica de Solo, Edificación e Calidade do IGVS fará as propostas de resolución de concesión nas que se indicará as solicitudes excluídas e, no seu caso, as actuacións solicitadas que son subvencionables, con indicación do seu importe, o prazo previsto para a finalización das obras e a anualidade de pagamento dela, así como a forma de pagamento, conforme o disposto no artigo 24.\n2. As propostas de resolución de concesión non crearán ningún dereito fronte á Administración.\nArtigo 20. Resolución da axuda\n1. A persoa titular da Dirección Xeral do IGVS, á vista das propostas, resolverá de maneira motivada sobre a concesión e a denegación da axuda.\n2. A resolución de outorgamento da subvención comprenderá a identificación do solicitante, as actuacións subvencionadas, a contía de subvención, o prazo final fixado para a execución das obras e a forma de pagamento, así como os demais requisitos previstos na normativa comunitaria para a selección de operación, que debe conter o documento polo que se establecen as condicións de axuda (DECA).\n3. As resolución de non outorgamento da subvención determinará a causa da súa exclusión. As actuacións consideradas non susceptibles de ser subvencionadas por falta de crédito quedarán en reserva para ser atendidas co crédito que quedase libre de producirse algunha renuncia.\n4. O prazo máximo para resolver e notificar a resolución é de cinco meses, a contar desde a finalización do prazo de presentación das solicitudes.\n5. Transcorrido o prazo máximo establecido sen que se ditase e notificase a resolución expresa, os interesados poderán entender desestimadas as súas solicitudes por silencio administrativo.\n6. Contra as resolucións ditadas ao abeiro da correspondente convocatoria caberá recurso de alzada ante a persoa titular da Presidencia do IGVS. O citado recurso poderase interpoñer no prazo dun mes, contado a partir do día seguinte ao da notificación da resolución.\nArtigo 22. Execución e prazo das obras\n1. As obras deberán suxeitarse estritamente á memoria ou ao proxecto de execución redactado, así como ás instrucións do facultativo/a director/a das obras contratado polo concello, se fose o caso, para o efecto. Calquera modificación introducida durante a execución deberá ser comunicada ao IGVS, para os efectos da súa autorización.\n2.Os incrementos de orzamento, incluídos os debidos ás modificacións dos proxectos, en ningún caso serán obxecto de subvención. As diminucións de orzamento, incluídas as debidas ás modificacións do proxecto, provocarán a diminución proporcional do importe da subvención.\n3. O prazo máximo para rematar as obras e solicitar o pagamento será o que se indique en cada caso na resolución de concesión.\n4. Os concellos beneficiarios poderán solicitar ao IGVS, a través da Dirección Técnica de Solo, Edificación e Calidade, prórrogas respecto da data de remate concedida para a execución das obras. O director xeral do IGVS pronunciarase sobre ela, previo informe dos servizos técnicos, e notificaráselle a resolución aos interesados.\n5. O IGVS realizará un seguimento puntual das actuacións subvencionadas, comprobando a realización das obras certificadas polo/a director/a destas, con carácter previo ao seu pagamento.\n6.Toda alteración das condicións que se tivesen en conta para a concesión da subvención poderá dar lugar á modificación da resolución de concesión.\nArtigo 23. Responsabilidade na contratación\n1. Os concellos beneficiarios poderán concertar con terceiros a execución parcial ou total das actuacións que constitúan as obras obxecto da subvención. Os contratistas quedarán obrigados soamente ante o beneficiario, que asumirá a total responsabilidade da execución das obras subvencionadas fronte a Administración.\n2. A contratación das obras será realizada polos concellos, conforme a normativa vixente en materia de contratación do sector público, e serán as entidades locais contratantes as responsables directas das consecuencias que dos incumprimentos puidesen derivar.\n1. O pagamento da subvención realizarase previa presentación da solicitude de pagamento (anexo II), debidamente cumprimentada e asinada\n2. O pagamento poderase realizar, de acordo co artigo 31 da LSG, conforme unha das seguintes opcións:\na) Solicitude de pagamento única, unha vez finalizadas as obras e dentro da anualidade indicada na súa resolución de concesión.\nNeste caso, o concello beneficiario deberá solicitar á Dirección Técnica de Solo, Edificación e Calidade do IGVS o pagamento da subvención. A solicitude de pagamento (Anexo II) deberá ir acompañada da seguinte documentación:\n– Fotografías que mostren a execución das obras e o cartel de información, de acordo coas obrigas do beneficiario contidas no apartado f) do artigo 21.\n– Factura dos honorarios facultativos, dos honorarios de elaboración do informe de avaliación do edificio e da auditoría enerxética, para o caso de que fosen contratados externamente polo concello beneficiario.\n– Certificado de non ter débedas coa Axencia Estatal de Administración Tributaria, só no caso de que se denegue expresamente a súa consulta na solicitude de axuda.\n– Certificado de non ter débedas coa Xunta de Galicia, só no caso de que se denegue expresamente a súa consulta na solicitude de axuda.\n– Certificado de non ter débedas coa Seguridade Social, só no caso de que se denegue expresamente a súa consulta na solicitude de axuda.\n– Xustificantes de pagamento do importe total das facturas correspondentes ao orzamento subvencionable.\nNon obstante, no caso de que o beneficiario cedera o dereito de cobramento da subvención ao contratista das obras obxecto desta axuda, de acordo co artigo 25, non será necesario a presentación dos xustificantes de pagamento do importe correspondente a estes dereitos cedidos.\n– Certificado final de obra, debidamente asignado polo técnico director da obra, así como das autorizacións que fosen necesarias, para o caso de actuacións de instalacións no edificio.\nb) Solicitudes de pagamento á conta.\nNeste caso, o concello beneficiario deberá solicitar á Dirección Técnica de Solo, Edificación e Calidade do IGVS os pagamentos da subvención (Anexo II), presentando a debida xustificación mediante certificacións ao ritmo de execución das obras, con certificación a orixe. Así mesmo, cada solicitude de pagamento deberá ir acompañada da seguinte documentación:\n– Fotografías que mostren o avance das obras executadas.\n– Facturas do contratista polo importe das obras realizadas, relativas a este período.\n– Facturas dos honorarios facultativos correspondentes as obras rematadas.\n– Xustificantes de pagamento polo importe das facturas presentadas.\nNo caso da última solicitude de pagamento, ademais da documentación anterior, acompañarase o certificado final de obra, debidamente asignado polo técnico director da obra, así como das autorizacións que fosen necesarias, para o caso de actuacións nas instalacións térmicas no edificio.\n3. No caso de pagamentos á conta, o importe destes pagamentos non poderán ser superiores ao 80 % da porcentaxe subvencionada correspondente aos pagamentos xustificados, nin exceder a anualidade prevista en cada exercicio orzamentario, de acordo co artigo 62.2 do Regulamento da LSG aprobado polo Decreto 11/2009 do 8 de xaneiro.\n4. Previo informe favorable do servizo técnico e á vista da documentación presentada, a persoa titular da Dirección Técnica de Solo, Edificación e Calidade remitirá ao órgano competente do IGVS unha proposta de pagamento pola parte proporcional da contía da subvención efectivamente xustificada. O pagamento efectuarase mediante transferencia bancaria, logo da resolución de pagamento da persoa titular da Dirección Xeral do IGVS.\n1. Se o concello beneficiario quixera ceder o dereito do cobramento da súa subvención ao contratista das obras obxecto desta axuda, deberá presentar, xunto á solicitude de pagamento e a documentación prevista no artigo 24, os seguintes documentos:\n– Certificado do/a secretario/a do concello no que se recolla o acordo do pleno ou, no seu caso, da xunta de goberno local da cesión do dereito de cobramento da subvención.\n2. A cesión do dereito de cobramento non afectará as facultades do IGVS respecto do beneficiario sobre a revogación, modificación ou revisión da resolución de concesión e, no seu caso, do reintegro da subvención.\n1. A falsidade das condicións requiridas para a obtención da subvención, o incumprimento dos seus obxectivos ou a existencia de calquera outra circunstancia das previstas no artigo 33 da LSG conlevará, ademais da imposición das correspondentes sancións, a obriga do reintegro por parte do beneficiario das cantidades percibidas, incrementadas co xuro legal correspondente, de acordo co procedemento establecido no capítulo I do título II da LSG. A estes efectos, enténdese que se incumpre o obxecto da subvención cando non se obteñan os resultados tidos en conta para a selección da actuación ou cando a execución das actuacións non alcance polo menos o 75 %.\n2. Pese a que se cumpran os requisitos ou condicións esenciais tomadas en conta na concesión das axudas, poderase apreciar un incumprimento parcial nos seguintes supostos:\na) Cando no se cumpran as condicións referentes á contía ou conceptos da base subvencionable. O alcance deste incumprimento determinarase proporcionalmente, segundo os conceptos subvencionables deixados de executar ou aplicados a outros distintos dos considerados subvencionables, debendo reintegrarse as cantidades percibidas nesta proporción.\nc) Cando non se manteña a publicidade do financiamento do proxecto segundo a normativa comunitaria, de conformidade co apartado f) do artigo 21 destas bases. Este suposto conlevará a perda dun 2 % da subvención concedida.\nd) Cando non se manteña un sistema de contabilidade separado ou un código contable axeitado en relación con todas as transaccións relacionadas cos gastos subvencionables, sen prexuízo das normas xerais da contabilidade, que permita seguir unha pista de auditoría sobre os gastos financiados co Fondo Europeo de Desenvolvemento Rexional. Este incumprimento suporá a perda dun 2 % da subvención concedida.\ne) Cando non se comunique ao IGVS a obtención doutras subvencións e axudas que financien as actividades subvencionadas. Este caso suporá o reintegro do exceso percibido máis os xuros de demora e a perda dun 5% da subvención concedida, unha vez recalculada e descontado o exceso obtido sobre os topes máximos legalmente establecidos.\nf) Cando non se comunique ao IGVS a modificación das circunstancias que fundamentaron a concesión da subvención. Este caso suporá a perda do 5% da subvención concedida.\nArtigo 27. Renuncia\nA renuncia á subvención poderase facer por calquera medio que permita a súa constancia, de acordo co establecido no artigo 94.3 da LPACAP.\nArtigo 28. Aplicación orzamentaria\nO importe máximo das subvencións reguladas nesta orde instrumentarase financeiramente con cargo á aplicación dos orzamentos do IGVS, segundo o que se determine en cada convocatoria.\nExcepcionalmente, a persoa titular da Dirección Xeral do IGVS poderá incrementar o crédito orzamentario destinado a estas axudas por producirse algunha das causas establecidas no artigo 31.2 da LSG e no artigo 30 do seu regulamento.\nAs actuacións subvencionables poderán comezar despois da presentación da solicitude de axuda, sempre que se comunique o seu inicio previamente ao IGVS. De ningún xeito esta circunstancia dará dereito a concesión da subvención, nin creará obrigas para o IGVS.\nDisposición adicional segunda. Información aos interesados\n1. Poderase obter documentación e información adicional relativa a este procedemento a través dos seguintes medios:\na) Electrónicos, na páxina web da xunta: https: //sede.xunta.es ou na páxina web oficial do IGVS: www.igvs.es\nb) Presenciais, nos servizos centrais do IGVS en Santiago de Compostela, na Dirección Técnica de Solo Edificación e Calidade.\n2. A sede electrónica da Xunta de Galicia ten a disposición dos concellos interesados unha serie de modelos normalizados dos trámites máis comunmente utilizados na tramitación administrativa, que poderán ser presentados en calquera dos lugares e rexistros establecidos no artigo 16.4 da LPACAP.\nDisposición adicional terceira. Notificación aos interesados\n2. As notificacións electrónicas realizaranse mediante a plataforma de notificación electrónica dispoñible a través da sede electrónica da Xunta de Galicia https://notifica.xunta.gal). De acordo coa normativa vixente en materia de desenvolvemento da administración electrónica na Xunta de Galicia e nas entidades dela dependentes, o sistema de notificación permitirá acreditar a data e hora na que se produza a posta a disposición da persoa interesada do acto obxecto de notificación, así como a do acceso ao seu contido, momento a partir do cal a notificación se entenderá practicada para todos os efectos legais. Sen prexuízo do anterior, o IGVS poderá remitir ás persoas interesadas avisos da posta a disposición das notificacións, mediante correo electrónico dirixido ás contas de correo que consten nas solicitudes para efectos de notificación. Estes avisos non terán, en ningún caso, efectos de notificación practicada.\n3. Se transcorren dez días naturais desde a posta á disposición dunha notificación electrónica sen que accedese ao seu contido, entenderase que a notificación foi rexeitada e terase por efectuado o trámite seguíndose o procedemento, agás que de oficio ou por instancia da persoa destinataria se comprobe a imposibilidade técnica ou material do acceso.\n4. Se a notificación electrónica non fose posible por problemas técnicos, o IGVS practicará a notificación por calquera outro medio dos previstos na normativa vixente en materia de procedemento administrativo.\nHabilítase á persoa titular da Dirección Xeral do IGVS para ditar as resolucións que sexan necesarias para o desenvolvemento e aplicación desta orde, así como para adoptar os acordos, instrucións e aclaracións que sexan precisos para a xestión desta axuda.\nSantiago de Compostela, de 23 de decembro de 2016


Xesús Rodríguez Corredoyra pintor gallego - novarua.es\n> Galería de arte>Pintores de la Galeria>Xesús Rodríguez Corredoyra\nNacido en Lugo en 1889 e finado en Compostela a principios de decembro de 1939.\nDende mozo destacaron as súas habilidades nas artes plásticas, polo que foi recibiu unha bolsa pola Deputación de Lugo en 1903 para estudar na Escola de Belas Artes de Madrid, onde entrou en contacto cos obradoiros de artistas como Joaquín Sorolla, Cecilio Plá ou Ign...\nDende mozo destacaron as súas habilidades nas artes plásticas, polo que foi recibiu unha bolsa pola Deputación de Lugo en 1903 para estudar na Escola de Belas Artes de Madrid, onde entrou en contacto cos obradoiros de artistas como Joaquín Sorolla, Cecilio Plá ou Ignacio Zuloaga. Participou nas Exposicións Nacionais de Belas Artes de 1908 e 1910, e noutras diversas exposicións nacionais e internacionais. Entre 1910 e 1916 a súa obra foi marcada por un intenso sentimento relixioso, época na que comezou a traballar con grandes lenzos, poboados de figuras humanas que miran directamente ao espectador.\nEn 1915 contraeu matrimonio con Mercedes Bahaamonde e instalouse na Coruña. Pouco despois trasládanse á aldea de Portela, en Santiago de Compostela, onde tivo moito éxito entre o clero e a burguesía. En 1917 foi galardoado coa Segunda Medalla na Exposición Nacional pola obra Schola Cantorum Compostellanae. A popularidade do artista chegou ata a outra beira do Atlántico polo que entre 1922 e 1928 viaxou por América, realizando numerosos retratos. A súa obra foi exposta en cidades como Montevideo, Santiago de Chile, Buenos Aires, La Habana, Washington ou Nova York.\nXesús Rodríguez Corredoyra No hay productos en esta categoría


Quen Somos | ADISBISMUR\nA Asociación de Discapacitados da Bisbarra de Muros, ADISBISMUR, foi creada en xuño do ano 1982 como unha entidade sen ánimo de lucro co fin de procurar a integración (social, laboral, educativa,...) e a mellora da calidade de vida das persoas con discapacidade da comarca. Esta asociación nace como resposta ao abandono que as persoas con discapacidade sufrían nesta época en Galicia, e forma o inicio do movemento asociativo da comarca, sumándose pouco despois ao de toda Galicia coa creación da Confederación Galega de Persoas con Discapacidade, COGAMI.\nNun principio ADISBISMUR creouse para dar servizos, información e asesoramento as persoas con discapacidade dos concellos da bisbarra formada por: Carnota, Mazaricos, Outes e Muros, así a súa primeira función foi a elaboración dun censo das persoas con discapacidade da comarca. Actualmente conta con 865 socios pertencentes a comarca e aos concellos limítrofes de Negreira e Noia.\nNos seus inicios a sede da Asociación instalouse nun local cedido polo concello de Muros na vella escola unitaria de A Robaleira, en Abelleira, onde durante anos se deu formación en informática e alfabetización, compaxinando tamén a mesma formación no Centro Social do concello de Outes. Actualmente préstanse servizos de información, asesoramento e xestión de documentación nunha oficina, cedida polo concello, no primeiro piso do actual Centro de Día de Muros.\nNo ano 2004 a ADISBISMUR construíu, nun terreo cedido polo concello de Outes, o Centro Ocupacional Prelaboral de Valadares con capacidade para sesenta persoas con discapacidade, no que actualmente e por causa burocráticas está integrado o Centro Ocupacional con capacidade para cincuenta prazas e o Centro de Dia de Valadares con capacidade para vinte prazas. Ademais do Centro dispón dun terreo anexo no que ten instalados catro invernadoiros dedicados a produción de plantas ornamentais, así como un convenio co concello de Carnota de cesión, durante 25 anos, de dous invernadoiros situados en Lamas de Castelo.\nA asociación ao longo da súa historia promoveu a creación de varios centros de traballo, así no ano 1986 creou a cooperativa “As Lombas” situada en Lariño, que no ano 1990 se converteu nun Centro Especial de Emprego e chegou a dar emprego a 55 persoas con discapacidade. No ano 1999 creouse o Centro Especial de Emprego “Esteirana de Carpintería” dedicado a elaboración de toda clase de traballos en madeira e instalada en Esteiro na que traballaban 14 persoas con discapacidade. A finais do ano 2010 Creouse o Centro Especial de Emprego “Viveiros Valadares” con sede nas instalacións do Centro de Recursos de Valadares que polo momento da traballo a catro persoas.\nADISBISMUR promove a igualdade de oportunidades e a inclusión social das persoas con discapacidade por medio de unha serie de actividades como:\nE outros medios que non oferten as administracións públicas responsables da súa atención.\nQueremos que a sociedade perciba a ADISBISMUR como unha organización comprometida coa Discapacidade, eficaz, eficiente e que presta servizos de calidade.\n3.PRINCIPIOS E VALORES\nTraballo en equipo: A planificación e as decisións estratéxicas, a resolución de conflitos de importancia son traballos que se farán en equipo.\nColaboración: entre o equipo técnico, usuarios, familias, institucións e a sociedade en xeral.\nTransparencia: facilitarase o acceso as nosas instalación e a visita as nosas actividades, evitando o ocultismo.\nApoio mutuo: entre traballadores e voluntarios a hora de desenvolver as actividades diarias.\nMellora continua: ADISBISMUR promoverá a mellora continua a todos os niveis da organización.\nEficacia: No logro dos nosos obxectivos.\nEficiencia: Na xestión dos nosos recursos.


OS PATEXEIROS: Sábado de movida\nSábado de movida\nSábado de movida. Das nosas movidas, desas que moitos socios escapan.\nTocou mover de novo os barcos para as súas prazas. E ademáis chovendo....... chovendo ..... chovendo.\nE aparecemos catro en Lorbé. Debe ser que estamos fortes e podemos con todo.\nDespóis de pensalo, e pensar tamén nas hernias, decidimos acudir ó noso amigo e mestre Pepe.\n- Pepe, déixasnos a carretilla ????\n- Non, esa non, a que tén motor.\n- E sabedes usala?\n- Bueno carallo, será por títulos!!!! E ata temos o Curso de prevención de riscos !!!! Non vés que Os Patexeiros sómosche xente moi preparada!!!!\nE alá nos fomos e empezamos a manobra.\nNada máis e nada menos que seis barcos movemos e ademáis tivemos que demostrar o noso dominio do Tetris, para que nos entraran todos nas nosas prazas do porto.\nChover, chovía, e se vos digo a verdade, dentro da carretilla tamén. Tiña goteiras que che daban en plena coronilla, e agora mesmo xa pouco pelo temos.\nCando xa estábamos rematando a manobra, chegou un quinto patexeiro. Sempre ven ben alguén que che dé ánimos!!!!\nOutro día máis!!!!\nPublicado por ASOCIACION CULTURAL MARIÑEIRA "OS PATEXEIROS" ás 00:38\nTraballos na Talita\nEmpeza a movida!!!!\nOs Patexeiros en Ribeiras de Salitre


Límite de ofertas: 50% de desconto en produtos con desconto - novembro 2021|Mellerware\nPáxina de inicio > Tendas > Mellerware\nCupón e código de desconto de Mellerware novembro 2021\nEstás a preguntar como podes aforrar cartos nas compras de Mellerware? Buscaremos e engadiremos manualmente moitos códigos promocionais ao sitio web todos os días desde que buscaches o noso sitio. Como vacacións (venres negro, Nadal, Halloween, etc.) Como resultado, recomendamos encarecidamente que prestes atención ás vendas e produtos de liquidación de Mellerware, xa que tamén che poden aforrar moito diñeiro.\nDate prisa: 45 % de desconto en Mellerware\nmellerware.com | Ata un 40 % de desconto\nAta un 10% de desconto | Gran oferta en Mellerware\nComo consigo o código de desconto de Mellerware?\nAs formas de atopar información sobre os descontos de Mellerware son moitas e variadas. Visita o noso sitio web ou a páxina de promocións de Mellerware para obter máis información. Ao marcar esas promocións ou descontos como verificados, queremos dicir que foron revisados manualmente por nós. Mellerware A páxina oficial de \_ adoita consultarse en festivos como o Black Friday ou o Nadal, e normalmente podes usalos ben na maioría dos casos. Aforrar cartos é tan sinxelo coma atopar códigos de desconto.\nQue é o código de cupón de Mellerware?\nO código de cupón de Mellerware permite aos usuarios aforrar diñeiro cando compran en Mellerware. Os compradores aínda prefiren mercar fóra de liña, aínda que agora as compras en liña son populares. Sería máis tranquilizador este enfoque? As compras en liña poden ser máis convenientes. Verificamos a man os cupóns que atopas aquí así podes aforrar máis do que farías se comprases sen conexión. Hai moitos descontos diferentes que podes usar. Hai un para cada ocasión.


Mercar Arthrolon en Cádiz\nArthrolon en Cádiz España\nCrema para xuntas Arthrolon mercar en Cádiz (España)\nComo mercar en Cádiz Arthrolon\nComo orde Arthrolon en Cádiz (España)\nSe quere obter o orixinal ferramenta que pode dar resultados garantidos, a fin de poñer a súa información de contacto. Eu chamo consultor por orde dos fondos, que vai chamar-lo en breve. Pagamento só despois de recibir o paquete ao seu enderezo en Cádiz (España).\nAgora no sitio web oficial é a venda. Présa para ordenar os bens, o prezo do que é un 50% inferior. O custo de articulación crema de Cádiz (España).\nOrde Arthrolon en Cádiz 50% cada un


Restricións máximas en Galicia con peche de municipios, teatros e hostelaría | Erregueté\nRestricións máximas en Galicia con peche de municipios, teatros e hostelaría\nO comité clínico que asesora á Xunta de Galicia na xestión da crise sanitaria do coronavirus acordou este luns pechar perimetralmente todos os seus municipios, limitar as relacións sociais a conviventes e suspender toda actividade non esencial, o que implica o peche de todos os locais de hostalería e teatros, entre outros.\nAs novas medidas durarán 3 semanas, como mínimo. Do 27 de xaneiro até o 17 de febreiro. As xuntanzas estarán limitadas exclusivamente a conviventes, agás excepcións como persoas maiores que vivan soas.\nO peche dos teatros e auditorios, catalogadas como actividades non esenciais, levará a moitas compañías ao aprazamento dos seus espectáculos. Unha situación que acrecenta as dificultades económicas do sector, moi tocado dende o comezo da pandemia.\nAs universidades non retomarán a docencia ata o 8 de febreiro e a primeira semana as aulas serán on line. A partir do 17 de febreiro tentarase retomar a educación presencial. O ensino Infantil, Primario, Secundario e Bacharelato continuará como ata o de agora.\nAs actividades deportivas tamén están afectadas co feche de ximnasios. Só será permitido o deporte ao aire libre e sempre con máscara. O comercio non esencial fechará ás 18:00 horas e os centros comerciais non abrirán as fins de semana.\nO peche da hostalería será total. Só poderá haber servizo a domicilio, comida para levar e comedores de empresas.


Tifón (mitoloxía) - Wikipedia, a enciclopedia libre\nTifón nun mural etrusco\nNa mitoloxía grega, Tifón, Tifaón ou Tifeo (en grego antigo Τυφών Typhôn, Τυφάων Typhaôn, Τυφωεύς Typhôeus ou Τυφώς Typhôs, de τῦφος tuphos, ‘fume’; en latín Typhon) é unha divindade primitiva que se presenta en forma de furacán destrutor ou dun enorme e horrible monstro alado cun centenar de serpes repartidas polas súas coxas que lanza chamas pola boca.\nFoi o último fillo de Xea, esta vez con Tártaro, personificación dos infernos profundos:\nTártaro, coa axuda da dourada Afrodita.\nHesíodo, Teogonía 820-868\nO Himno homérico a Apolo fai do monstro Tifaón en Delfos un fillo da arcaica Hera na súa forma minoica, xerado por ela soa, como unha versión monstruosa de Hefesto, parido nunha cova de Cilicia e confinado alí na misteriosa terra de Arimos (A Ilíada, ii. 781-783). Foi en Cilicia onde Zeus loitou co antigo monstro e derrotouno, nunha complicada batalla: Tifón atacou a Zeus coas súas chamas, derrotándoo temporalmente, cortándolle os tendóns e deixándoo nun saco de coiro, o korukos, que é a orixe etimolóxica de korukion atron, a cova Coricia. A rexión de Cilicia, no sueste de Anatolia, tivo moitas oportunidades de relacionarse cos hititas do norte. Walter Burkert advirte algunhas coincidencias próximas desta historia co mito hitita de Iluyanka.\nO inveterado inimigo dos deuses olímpicos foi finalmente derrotado por Zeus e guindado ao Tártaro, ou encerrado baixo o volcán Etna (Esquilo, Prometeo encadeado 370; Píndaro, Píticas, I. 19-20) onde «o seu leito raspa e aguilloa todo o longo das súas costas estendidas contra el», ou noutras rexións volcánicas, onde é o causante das erupcións.\nTifón é pois a figuración ctónica das forzas volcánicas, como Hefesto (Vulcano na mitoloxía romana) é a manifestación olímpica.\nEntre os fillos de Tifón con Equidna están Cérbero, Ortro, a Quimeira, a Esfinxe, a Hidra de Lerna, o dragón Ladón, o León de Nemea, a Aguia de Prometeo, o Dragón da Cólquida e a Porca de Cromio. Tamén é o pai dos cálidos e perigosos ventos (do grego typhein, 'fumar'), polo que é considerado como unha posible etimoloxía para a palabra «tifón», supostamente tomada polos persas como طوفان Tufân e polos árabes para incluír as tormentas ciclónicas do Océano Índico.\nEscritores helenísticos posteriores identificaron a Tifón co deus exipcio Set, e os investigadores relixiosos identifícano co arcanxo Sandalfón.\nÁs veces menciónase a un segundo Tifón, fillo do primeiro, idéntico a el e considerado xeralmente un dos Xigantes.\nWalter Burkert, Religión griega, 1985\nRobert Graves, Los mitos griegos, I, 36.1-3\nKarl Kerenyi, Los dioses de los griegos, 1951\nCommons ten máis contidos multimedia sobre: Tifón\nTraído desde «https://gl.wikipedia.org/w/index.php?title=Tifón_(mitoloxía)&oldid=5669456»\nA última edición desta páxina foi o 14 de xaneiro de 2021 ás 19:18.


Viaxe ao País da auga - GALICIA\nDescende o Miño de Parador en Parador\nA auga do Miño, o noso río máis famoso, acompáñanos entre Paradores nunha viaxe de 360 km por montañas e vales, cruzando encoros e canóns milenarios de costa a costa. Xornada a xornada vánsenos descubrindo cidades e vilas como Ribadeo, onde avistaremos o Cantábrico; Vilalba, señora da Terra Cha; o Lugo romano; a señorial Monforte de Lemos; Ourense termal; Tui fronteirizo e Baiona, aberta ao Atlántico.\nCoñece a gastronomía das comarcas agrícolas e gandeiras e paraxes protexidas como a Reserva da Biosfera Terras do Miño e o estuario na desembocadura. Como premio adicional, cruzamos as paisaxes do viño, tan distintos: a viticultura heroica da Ribeira Sacra; a Denominación de Orixe máis antiga de España no Ribeiro; o cultivo do albariño Rías Baixas no tramo final.\nParadores de Ribadeo, Santo Estevo e Baiona\nParadores de Vilalba, Monforte e Tui\nNo Parador de Ribadeo os almorzos son fronte á ría, nun casarón de estilo mariñeiro con vistas á desembocadura do Eo. Unha vez repostas as forzas emprenderemos a nosa aventura, sempre marcada polo discorrer da auga.\nA nosa primeira parada é no Pedregal de Irimia, onde nace o río Miño, un lugar ideal para a exploración da contorna e as súas rocas. En só 5 km chegamos a Fonmiñá, onde o río Miño se estanca creando unha lagoa rodeada de mitos e lendas a 600 metros de altitude.\nPara comer… Lugo, despois de percorrer a súa muralla camiñamos gozando da súa gastronomía mentres nos empapamos do seu pasado romano.\nChegamos ao pobo de Belesar na Ribeira Sacra e atopamos unha paisaxe diferente, dominado por socalcos onde descubrimos a cultura do viño visitando as adegas da zona.\nDesde aquí pasamos pola súa presa antes de chegar ao Mosteiro de Santo Estevo, hoxe convertido en Parador de Turismo onde nos aloxamos inmersos nunha paraxe de gran beleza.\nPola mañá continuamos o noso percorrido desde o Miradoiro do Cabo do Mundo ata a Praia de Cova, ideal para gozar da auga nesta calorosa zona nos meses de verán.\nA 7 km río abaixo, entre as localidades de Marce e Guítara, comeza a ruta de sendeirismo de Augacaída e Castro de Marce, cun espectacular salto de auga que non quererás perderche. Terminada a andaida, encamiñámonos dirección a Os Peares para ver como o Sil une as súas augas ao Miño.\nOurense é ideal para comer o típico polbo ou orella cocida acompañados de viños da D.O. Ribeiro e para relaxarnos nas súas termas sobre o Miño.\nAo solpor chegamos a Ribadavia, capital da comarca do Ribeiro e famosa pola súa xudería. A nosa seguinte parada será a 30 km, en Arbo, onde a raíña da mesa é a lamprea, que conta co seu propio centro de interpretación.\nPasaremos a noite no Baixo Miño no Parador de Baiona. Alí descansaremos gozando da fantástica vista sobre as Illas Cíes.\nPola mañá visitaremos Tui, situado na aba do Parque Natural do Monte Aloia. Cruzando a Ponte Internacional atopamos Valença do Miño (Portugal) coa súa fortaleza, que encerran historia e moito comercio.\nA nosa última parada é a desembocadura do Miño na Guarda, pero se preferimos as alturas, o final obrigado será o Monte Santa Trega.\nAlmorzamos no Salón de Andrade, no Parador de Vilalba. Poñémonos en ruta dispostos a iniciar a nosa aventura, sempre marcada polo discorrer da auga.\nPara comer… Lugo, despois de percorrer a súa muralla camiñamos gozando da súa gastronomía mentres empapámonos do seu pasado romano.\nChegamos ao pobo de Belesar na Ribeira Sacra e atopamos unha paisaxe diferente, dominada por socalcos onde descubrir a cultura do viño visitando as adegas da zona.\nChegamos á vila de Monforte, estamos na capital da Ribeira Sacra, onde nos aloxaremos no seu Parador. O museo do ferrocarril fará as delicias dos máis pequenos e os amantes deste medio de transporte.\nA 7 km río abaixo, entre as localidades de Marce e Guítara, comeza a ruta de sendeirismo de Augacaída e Castro de Marce, cun espectacular salto de auga que non quererás perderche. Terminada a andaina, encamiñámonos dirección a Os Peares para ver como o Sil une as súas augas ao Miño.\nPasaremos a noite no Baixo Miño, no Parador de Tui que reproduce fielmente un bonito pazo tradicional galego.\nA nosa última parada é a desembocadura do Miño na Guarda, pero se preferimos as alturas, o final obrigado será o Monte Santa Tecla.


Pontevedra modificará o proyecto do skatepark para adaptalo á nova normativa - Pontevedra Viva\nLuns 9 de Marzo, 2020 ás 15:36 do Luns 9 de Marzo, 2020\nOs cambios que, en materia de normativa de competición, aprobou o Comité Nacional de Skateboarding provocarán que Pontevedra teña que modificar o proxecto para o skatepark previsto na entrada ao campus universitario.\nAsí o recoñeceu o edil de Deportes, Tino Fernández, no pleno municipal celebrado este luns no Teatro Principal, no que se debatía unha moción presentada polo PP para incluír estas modificacións nas futuras instalacións de Pontevedra.\nEsta iniciativa, que defendeu Guille Juncal, foi emendada polo PSOE -previo acordo cos populares- para que, en todo caso, sexan os técnicos municipais os que estuden e realicen os cambios necesarios para adaptar o skatepark a estas modificacións.\nO concelleiro do PP reclamou axilizar os trámites para que os mozos conten cun lugar "digno e estable" para a práctica desta disciplina deportiva e que sexa un "referente" para toda a provincia, evitando quedar "tremendamente limitado" sen eses cambios.\nO portavoz de Cidadáns, Goyo Revenga, tentou sen éxito que o proxecto se ampliase para contar cunha área para parkour. Nin PP nin o goberno municipal consideraron aceptable esta esixencia, xa que supoñería un atraso "importante" na súa execución.\nA moción foi aprobada polos votos de BNG, PP e PSOE. Ciudadanos abstívose.\nMenos sorte correu a outra moción presentada polo PP, que reclamaba un investimento de 500.000 euros para corrixir o estado de "total abandono" que, segundo Rafa Domínguez, sofre o parque do miradoiro de Monte Porreiro.\n"No sé qué tiene este gobierno municipal en contra de Monte Porreiro porque solo utiliza el barrio para las pruebas del compostaje", lamentou Domínguez, que unicamente tivo o apoio de Ciudadanos. Goyo Revenga defendeu que "es hora" de dignificar este parque.\nO responsable de Medio Natural, o socialista Iván Puentes, sinalou que " é unha pena" que os populares non se acordasen deste asunto durante a tramitación do orzamento, aprobado definitivamente este luns, e presentasen unha emenda a estas contas.\nPontes defendeu que o goberno municipal está a traballar "activamente" en Monte Porreiro e, con respecto ao parque do miradoiro, explicou que se fixeron rozas e acondicionouse o parque infantil. Ata final de mandato, engadiu, haberá novas actuacións para "poñer en valor" esta zona e abrir á cidade os xardíns da UNED.\nAnte estas dúas mocións presentadas polo PP, o alcalde de Pontevedra, Miguel Anxo Fernández Lores, sinalou que "non podo estar calado" e lamentou a "demagoxia" e as "mentiras" do PP con respecto a estas iniciativas.\nFernández Lores afirmou que "me molesta" que a oposición diga que Monte Porreiro está abandonado cando "antes era un bosque" e o PP nunca se preocupou polo barrio.\nCon respecto ao skatepark, lembrou que o Concello tiña un proxecto "feito e pagado" que foi paralizado porque o Ministerio de Fomento, dirixido pola popular Ana Pastor, "non nos deixou facelo" no lugar previsto, as inmediacións da ponte das Correntes.\nConcello e Universidade activan a construción do skatepark na parcela do campus\nRafa Domínguez pide investir medio millón de euros en arranxar o Miradoiro de Monte Porreiro


A exposición de César Lombera estará na Casa do Cabido ata despois de Semana Santa | Consorcio de Santiago\nA exposición de César Lombera estará na Casa do Cabido ata despois de Semana Santa\nvenres, 9 Marzo, 2018\nA Casa do Cabido acolle a exposición Parafernalia, unha retrospectiva da obra do escultor César Lombera, autor das Marías e do Valle-Inclán da Alameda compostelá. Inaugurábase a finais de decembro do pasado ano e, dende entón, xa visitaron a mostra preto de 3.000 persoas. Este éxito de público levou ao Consorcio de Santiago a ampliar a súa permanencia na Casa do Cabido ata despois da Semana Santa.\nNesta exposición amósase o universo popular, fantástico, festivo, teatral e colorista de César Lombera durante as diferentes etapas do artista de orixe vasca, aínda que galego de adopción. Así, poden contemplarse pezas tan diversas como os cabezudos da catedral de Santiago, máis coñecidos como a Coca e o Coco; unha réplica das estatuas das Marías e do Valle-Inclán da Alameda, que locen nos balcóns da Casa do Cabido; máscaras de carnaval…\nDestacan de xeito particular unha serie de esculturas en aluminio pulido vencelladas ao mundo mariñeiro: sereas, peixes, ollos de boi, mergulladores, nenos bañándose na praia… Noutro espazo abórdase o “humor negro”, un conxunto de debuxos e esculturas de gran formato de figuras negras. Tamén se resaltan formas orgánicas, esculturas de gran tamaño realizadas con distintos materiais como bronce, madeira… E poden verse esbozos, cadros ou debuxos creados polo autor ao longo da súa traxectoria.\nCada unha das seccións nas que se divide a mostra acompáñase dun texto explicativo. Ademais, o texto de presentación da exposición é de Ramón Yzquierdo, o director do Museo da Catedral de Santiago, que colaborou co artista na selección das obras que finalmente integran esta retrospectiva.\nHorarios da Casa do Cabido\nA exposición permanecerá na Casa do Cabido ata despois da Semana Santa. Poderá visitarse de martes a sábado de 10:00 a 14:00 e de 16:00 a 20:00 horas, e os domingos de 11:00 a 14:00 horas. Os luns a Casa do Cabido está pechada ao público.


- A entidade colaboradora habilitará as aplicacións informáticas, para dar de alta ás persoas usuarias dos Bonos Presco, e identificará respecto de cada un deles a seguinte información:\nLocalidade de residencia (código postal).\nData: ata o 31/12/2021\nOs bonos caducan o 31 de decembro.\n(Bonos Comercio esgotados)\nAccede ás bases\n623 prazas para profesorado visitante español no exterior\nPara prazas en Estados Unidos:\nEstar en posesión dalgunha das titulacións que se especifican no Anexo II da convocatoria para Estados Unidos.\nDispoñer de, polo menos, dous anos de experiencia docente, a xornada completa, en ensino regrado non universitaria do sistema educativo español ou en ensinos equivalentes doutros sistemas educativos, a partir do curso 2014-2015, nos niveis educativos de Educación Infantil, Primaria, Secundaria Obrigatoria, Bacharelato, Formación Profesional ou en Ensinos de réxime especial (Escolas Oficiais de Idiomas e Ensinos Artísticas) e Educación de Adultos. Parte da devandita experiencia docente, ha de comprender o curso lectivo 2021-2022 ou acreditar a realización de estudos de posgrao no ámbito educativo, cuxa finalización teña lugar durante os doce meses posteriores á presentación da solicitude para estas prazas.\nPara prazas en Canadá\nEstar en posesión dalgunha das titulacións que se especifican no Anexo II da convocatoria para Canadá.\nDispoñer de, polo menos, dous anos de experiencia docente, a xornada completa, en ensino regrado non universitaria do sistema educativo español ou en ensinos equivalentes doutros sistemas educativos nos niveis educativos de Educación Infantil, Primaria, Secundaria Obrigatoria, Bacharelato, Formación Profesional ou en Ensinos de réxime especial (Escolas Oficiais de Idiomas e Ensinos Artísticas) e Educación de Adultos. Parte da devandita experiencia docente, ha de comprender o curso lectivo 2021-2022.\nNon ser, ou non ser, profesor visitante en Estados Unidos, Canadá, Emiratos Árabes Unidos, Irlanda ou Reino Unido a través de convocatoria do MEFP nos cursos académicos 2020-2021 ou 2021-2022.\nPara prazas en Emiratos Árabes Unidos:\nAcreditar un nivel B2 de inglés ou árabe.\nEstar en posesión dalgunha das titulacións que se especifican no Anexo II da convocatoria para Emiratos Árabes Unidos.\nDispoñer de, polo menos, un ano de experiencia docente, a xornada completa, en ensino regrado non universitaria.\nPara prazas en Irlanda:\nEstar en posesión dalgunha das titulacións que se especifican no Anexo II da convocatoria para Irlanda.\nEstar en posesión do título de máster que habilita para o exercicio da función docente en Educación Secundaria Obrigatoria, Bacharelato, Formación Profesional e Ensino de Idiomas, do Certificado de Aptitude Pedagóxica, ou equivalente.\nDispoñer de, polo menos, dous anos de experiencia docente, a xornada completa, en ensino regrado non universitaria.\nData: Data de inscrición Ata o 21/12/2021\nAs autoridades educativas participantes ofrecerán ao profesorado seleccionado un contrato nos termos que ambas as partes acorden no que se refire a condicións laborais e á súa data e forma, de conformidade coa lexislación laboral dos países e das autoridades educativas contratantes. Os contratos subscribiranse xeralmente por un ano académico.\nPraza do Rei, 1, 28071 Madrid\nBOE 27/11/2021 (extracto)\nBase de Datos Nacional de Subvencións BDNS (Identif.): 597029 (convocatoria completa).\nData: Data de inscrición Ata o 19/02/2022\nBolsas 'a Caixa' Doutoramento INPhINIT Incoming\n-Os candidatos deben atoparse no primeiros catro anos da súa carreira investigadora e non obter un título de doutoramento con anterioridade ou estar en condicións de solicitalo.\n-No momento da contratación, os candidatos deben finalizar os estudos que permiten matricularse a un programa oficial de doutoramento en España/Portugal.\n-Os candidatos non poden residir nin levar a cabo a súa actividade principal (traballo, estudos, etc.) en España/Portugal durante máis de doce meses nos tres anos inmediatamente anteriores á data de peche da convocatoria.\n-Os candidatos deben acreditar un nivel avanzado de inglés (B2 ou superior).\nData: Data de inscrición Ata o 27/01/2022\nEsta modalidade céntrase exclusivamente nas disciplinas STEM: ciencias da vida e a saúde, ciencias experimentais, física, química e matemáticas.\nFundación 'A Caixa'\nAvda. Diagonal 621, 629, cp 0828, Barcelona\nExplorer 2022: Mozos con solucións\nTer entre 18 e 31 anos no momento de publicación da convocatoria.\nParticipación: soa/ou ou en equipo (máximo 5 persoas)\nPresentar unha solución innovadora para o desenvolvemento dun negocio...\nData: Dende o 24/01/2022 ata o 24/04/2022Data de inscrición Ata o 09/12/2021\nExplorer Trip: Unha viaxe dunha semana de duración no verán de 2022 á 'European Innovation Academy' que se celebrará no Porto/no Porto (Portugal).\nO programa Explorer axúdache a experimentar o emprendimiento como opción profesional. Traballarás sobre a túa idea transformándoa nunha solución que contribúa a lograr os ODS 2030, cun enfoque práctico e baseado en dinámicas de aprendizaxe social.\nMetodoloxía: learning by doing ( (sesións presenciais ou virtuais e espazo en liña de traballo social e colaborativo).\nTutorización: cada proxecto será guiado e acompañado por un/unha coordinador/a e un Xcouts (mentor/a).\nE-correo: emprego.vepem@udc.es / contacto@explorerbyx.org /convocatoria@explorerbyx.org\nWhatsapp: 603 04 16 83\n7 bolsas de formación práctica no ámbito da Xestión Pública relacionada coa Política Agrícola Común\n3 bolsas para persoas con titulación de grao en Economía, Administración e Dirección de Empresas, Administración e Xestión Pública, Dirección e Xestión Pública, ou Dereito.\n4 bolsas para peronas con titulación en Ingeniría Agrónoma, grao en Veterinaria, Enxeñería en Ciencias Agronómicas, Enxeñería Agrícola, Enxeñería Agroambiental, Grao en Ciencias Ambientais, Enxeñería Ambiental, Enxeñería do Medio Natural, Enxeñería Forestal, Enxeñería de Montes, Máster Universitario en Enxeñería Agronómica, ou Máster Universitario en Enxeñería de Montes.\nTerminar os estudos nos último 6 anos.\nRúa Beneficencia, 8. 28004 Madrid\nCentral: 91 347 65 00\nBOE 19/11/2021 (extracto)\nBase de Datos Nacional de Subvencións BDNS(Identif.): 595707\nBolsas de posgrao na estranxeiro Fundación "a Caixa"\nTer a nacionalidade española ou portuguesa.\nCursar estudos de grao en España (candidatos españois) ou Portugal (candidatos portugueses).\nFinalizar os estudos entre xaneiro de 2013 e xullo de 2022.\nAcreditar un nivel avanzado do idioma no que se cursarán os estudos de destino.\nData: Data de inscrición Ata o 02/02/2022\nMatrícula dos estudos de posgrao para os que se obteña a bolsa.\nDotación mensual en función do país de destino.\nDotación única inicial dunha mensualidade para gastos de instalación xerais.\nOutras dotacións adicionais: gastos de visado, viaxes, reembolso de ata 5 solicitudes de admisión, un seguro médico e unha dotación final.\nBolsas para cursar estudos de posgrao (máster, doutoramento ou investigación predoctoral) cunha duración máxima de 24 meses.\nFundación a Caixa\n8ª edición do programa Santander Emprega Cultura\nOs Candidatos deberán dispoñer dun currículo acorde ao perfil requirido para os postos de traballo ofertados.\nOs Candidatos deberán atoparse en situación de desemprego na data de incorporación ao posto de traballo ofertado.\nCada Candidato deberá presentar a súa solicitude dentro do período de presentación e conforme aos criterios fixados nestas bases legais.\nSeleccionaranse un total de 10 organizacións e 10 candidatos.\nC/Serrano, 57, Planta 3, 28006, Madrid.\nTlf: 91 781 51 58\n885 axudas para a formación de profesorado universitario (FPU)\nPersoas que se atopan en posesión do título de grao e que están matriculadas nun programa de doutoramento nunha universidade española no curso 2021-2022.\nAlternativamente, as persoas solicitantes poderán acreditar que no momento de presentación das solicitudes atópanse en posesión do título de máster ou están matriculados no curso 2021-2022 nun máster universitario oficial que de acceso a un programa de doutoramento no curso 2022-2023, de acordo coa ordenación académica aplicable.\nData: Data de inscriciónDende o 22/11/2021 ata o 17/12/2021\nOs contratos predoctorales teñen establecida unha contía mensual de 1.188,49 euros mensuais os dous primeiros anos, 1.273,38 euros mensuais o terceiro ano e 1.591,73 euros mensuais o cuarto ano e dúas pagas extraordinarias cada ano.\nPaseo da Castelá, 162. 28046 Madrid\nBOE 16/11/2021 (extracto)\nBase de Datos Nacional de Subvencións BDNS(Identif.): 594928\nBonotaxi 2022. Axudas para o transporte en taxi de persoas con discapacidade\nNo caso de que a persoa solicitante se atope en activo, non ter recoñecido este beneficio por convenio colectivo, contrato laboral ou calquera outro título acreditativo. Nin tampouco ter dereito a este servizo a través de ISFAS, MUFACE ou outra entidade.\nSe a persoa é maior de 18 anos, non constar como titular dun vehículo.\nNon dispoñer dunha capacidade económica superior ao 210% do IPREM vixente no ano 2022.\nEstar ao corrente das súas obrigacións fiscais coa Axencia Estatal da Administración Tributaria (AEAT), co Concello da Coruña, así como coa Tesourería da Seguridade Social.\nData: Data de inscrición Ata o 16/12/2021\nO crédito total da convocatoria dividirase a partes iguais entre todas as persoas solicitantes que reúnan os requisitos, sen que a contía concedida a cada unha delas individualmente supere o importe de 1.000,00 €.\nOs bonos-taxis serán entregados en soporte papel, polo importe total da axuda concedida, e con importes de 0,50, 1,00 € e 3,00 €.\nPraza de María Pita, s/n. 15001 A Coruña\nBOP 16/11/2021 (extracto)\nBase de Datos Nacional de Subvencións BDNS(Identif.): 594616\nCome On. Bolsas Orange para mulleres STEM\nEstudantes ou Tituladas Universitarias fai máximo 2 anos que estean a cursar estudos en disciplinas relacionadas coas ciencias, tecnoloxía, enxeñería ou matemáticas...\nData: Data de inscrición Ata o 06/12/2021\nBolsas remuneradas adaptadas ás necesidades: 7 ou 5 horas.\nPosibilidade de modalidade semipresencial, adaptada ao contexto actual.\nOrange Espagne S.A.Ou.\nR/ Parque Empresarial A Leira, Paseo do Club Deportivo, 1. 28223- Pozuelo de Alarcón (Madrid)\ntel.: 91 252 120 0\nIV Premio UDC Sostenibilidad a TFG e TFM 2021\nOs premios UDC SUSTENTABILIDADE presentan dúas modalidades:\nPremio aos traballos fin de grao da UDC que mellor integraren as dimensións da sustentabilidade nos seus proxectos.\nPremio aos mellores traballos fin de mestrado da UDC que mellor integraren as dimensións da sustentabilidade nos seusproxectos.\nPodensercandidatos/asnestaconvocatoriaos/asestudantesdaUDCquedefenderon os TFG e TFM no ano 2021. Os/as candidatos/as, polo feito de se presentaren, outorgan permiso á OMA-UDC para publicar o traballo, na forma de memoria publicable, unha vez revisada de acordo coas indicacións da Comisión de avaliación.\nData: Data de inscrición Ata o 31/12/2021\nCada traballo premiado e os accésits recibirá un diploma acreditativo e a publicación nunha colección da UDC.\nO I premio en cada modalidade recibirá ademais 800 euros (sobre o que se aplicará unha retención do 19% deIRPF).\nO II premio en cada modalidade recibirá ademais 400 euros (sobre o que se aplicará unha retención do 19% deIRPF).\nOficina de Medio Ambiente (OMA-UDC)\nEdificio Xoana Capdevielle. Campus de Elviña, s/n. 15071- A Coruña\ntel.: 981 167 000 ext. 5688 / 5626 / 7769\nBolsas de Excelencia Eiffel 2022\nNacionalidade non francesa.\nCoñecemento de francés ao nivel requerido do curso.\nA nivel máster, a persoa candidata debe ter 25 anos como máximo a data da campaña de candidatura de 2022, é dicir, ter nacido despois do 31 de marzo de 1996. A nivel doutorado, a candidata ou candidato debe ter 30 anos como máximo a data da campaña de candidatura de 2022, é dicir, ter nacido despois do 31 de marzo de 1991.\nPara máis información consultar o Vademecum nos documentos adxuntos.\nData: Data de inscrición Ata o 07/01/2022\nNivel máster: importe mensual de 1.181€\nNivel doutorado: importe mensual de 1.700€\n- O programa consta de dous compoñentes:\nMáster, que permite financiar unha formación que conduce a diploma de nivel master, de 12 a 36 meses.\nDoutorado, que permite financiar mobilidades de 12 meses.\n- Os campos de estudos son:\nBioloxía e saúde\nMatemáticas e dixital\nCiencias de enxeñería\nHistoria, lingua e civilización francesa\nAlianza Francesa na Coruña\nRúa Real, 26, 15003 A Coruña\ntel.: 981 22 23 56\nEspacio Campus France Espagne en Madrid (sede)\nCalle Marqués de la Ensenada, 1028004 Madrid\ntel.: 917 007 759\ntel.: +33 01 40 40 59 30\nAxudas para o estudantado da UDC en situacións de dificultades económicas para o curso 2021/2022\nAlumnado matriculado nun centro da UDC en estudos oficiais de grao ou máster, que manteña a matrícula durante todo o curso 2021/22\nEstar nunha situación de dificultade económica debidamente acreditada que lle impida ao estudante a continuación dos seus estudos.\nNon dispor doutras axudas públicas ou privadas destinadas a esta mesma finalidade ou non cumprir os requisitos para obtelas.\nOs créditos ou materias obxecto da axuda serán aqueles nos que o alumno ou alumna estea matriculada con data 31/12/2021.\nA axuda só sufragará os créditos ou materias de primeira e segunda matrícula, no caso de estudos de grao, e só os de primeira matrícula nos estudos de máster.\nA axuda calcularase unha vez realizadas as exencións e bonificacións do pagamento dos prezos públicos aos que teñan dereito as persoas beneficiarias na súa matrícula.\nData: Data de inscrición Ata o 30/04/2022\nA contía da axuda non poderá superar os mil euros e terá por finalidade sufragar os prezos públicos da matrícula.\nUniversidade da Coruña. Sección de Bolsas\nPavillón de Estudantes, Campus de Elviña (A Coruña)\nEnderezo electrónico: bolsas@udc.gal\nSer usuario da plataforma de Becas Santander e rexistrarse na convocatoria correspondente.\nTer nacionalidade ou residencia en Alemaña, Arxentina, Brasil, Chile, Estados Unidos, España, México, Polonia, Portugal, Reino Unido ou Uruguai.\nData: Data de inscrición Ata o 10/01/2022\nCertificado de acreditación selado por MIT Professional Education.\nTransformación Digxital. Tecnoloxías e as súas aplicacións prácticas.\nMachine Learning. Tecnoloxía na toma de decisións.\nDeseño de Solucións Eficaces con MITdesignX. enfoque.\nXestión de Familias de Produtos. Dende a estratexia ata a implementación.\nXestión do Desenvolvemento Tecnolóxico.\nEstos cursos teñen unha duración de 8 a 9 semanas, en formato online, están dispoñiibles en castelán, inglés ou portugués e, na súa maioría, non requieren dun coñecemento previo específico.\n700 Technology Square Building NE48-200 Cambridge, MA 02139 USA\nConvocatoria bolsas comedor UDC 2021-22\nAlumnado matriculado nun centro da UDC en estudos oficiais de grao ou máster a tempo completo, no réxime presencial, e que manteña a matrícula durante todo o curso 2021/22.\nAs persoas solicitantes deberán cumprir polo menos un dos seguintes requisitos:\n1.- Estar aloxadas durante todo o curso académico nunha residencia universitaria da UDC, no marco da convocatoria de prazas nas residencias públicas universitarias dos campus de Ferrol e A Coruña para o estudantado da UDC, (Resolución reitoral do 14/06/2021), publicada no Taboleiro Electrónico Oficial (TEO) da UDC o 14/06/2021. Deberán ademais estar ao corrente no pago dos recibos.\n2.- Ter concedida unha axuda da convocatoria da UDC para o estudantado en situacións de dificultades económicas, no curso 2021/22.\n3.- Ter concedida unha axuda da convocatoria da UDC do programa para a promoción dos estudos universitarios entre persoas solicitantes de asilo ou protección internacional "Join our commitment to action: emergency support for students from wartorn countries and conflict affected societies", para o cuso 2021/22. 2ª\nIncompatibilidades: Esta bolsa é incompatible con calquera outra axuda ou bolsa destinada ao mesmo fin de calquera administración ou entidade pública ou privada.\nData: Data de inscrición Ata o 31/05/2022\nConcederanse un total de 200 bolsas por importe de 500€ cada unha, que se abonarán nun único pago.\nRúa dá Maestranza, 9 15001 A Coruña


Curso de gestión de la imagen de marca en la pequeña y mediana empresa - Aula D, escola de deseño\nA imaxe que unha empresa ofrece cara ao público constitúe a día de hoxe un dos factores máis relevantes á hora de que os usuarios se decanten, ou non, polos seus produtos ou servizos. Xestionar esta imaxe pública require establecer unha estratexia na que se teñan en conta aspectos referidos á identidade corporativa (valores, visión, misión, etc), á identidade visual (logotipo, papelería corporativa, etc), á comunicación en redes sociais, á publicidade e, en definitiva, a todas aquelas cuestións relativas á percepción que o público terá da empresa a través da súa marca.\nNeste curso de introdución o alumnado aprenderá a identificar as necesidades da súa empresa, no referido á súa imaxe de marca, a definir unha estratexia de actuación mediante un plan de marketing básico e, en definitiva, a mellorar a súa imaxe e comunicación públicas a curto e medio prazo.\nIdentidade e Imaxe Corporativa\nO cliente ou público obxectivo/potencial\nO Programa de Identidade Visual Corporativa\nA Comunicación en internet. Web e redes sociais\nA Comunicación gráfica e publicitaria\nElaboración dun plan de marketing básico\nPRÁCTICA: Proxecto de imaxe para unha pequena empresa (propia ou ficticia).\nO obxectivo xeral do curso é proporcionar ao alumnado coñecementos teórico/prácticos para xestionar a comunicación da imaxe pública dunha pequena empresa ou comercio. A dinámica do curso basearase fundamentalmente no desenvolvemento dos temas partindo da análise teórica e adquisición de criterios para resolver casos prácticos. Igualmente desenvolveranse un proxecto propio por parte de cada alumno.\nO curso está dirixido a emprendedores, autónomos ou persoas que desexen obter coñecementos no eido da imaxe de marca aplicado á pequena ou mediana empresa.\nDiego Fernández, deseñador e xefe do Departamento de Comunicación Gráfica e Audiovisual de Aula D.\n(pendente de programación)\nXeral : 100 euros.\nAlumnado e exalumnado de Aula D, e persoas en situación de desemprego: 75 euros.\nA matrícula queda formalizada co abono do total da taxas ou da primeira mensualidade, ben na propia escola (r/ Elduayen 36, -1 – acceso por escaleiras en Baixada ó Forte –, Vigo) ou ben mediante transferencia bancaria (conta nº ES79 2080 5085 73 3040026857) indicando nome do alumno/a e curso.\nMáis información en : cursos@aulad.com


Ignacio Escolar - Wikipedia, a enciclopedia libre\nEscolar no 2014.\n20 de decembro de 1975 (45 anos)\nIschia International Journalism Award e Premio Gabriel García Márquez de xornalismo\nIgnacio Escolar García, nado en Burgos o 20 de decembro de 1975, é un blogueiro e xornalista español que dirixe o xornal dixital eldiario.es e é analista político na radio e na televisión. Foi fundador e primeiro director do xornal Público.\n1 Traxectoria xornalística\nTraxectoria xornalística[editar | editar a fonte]\nComezou a súa carreira xornalística en 1995, colaborando en diarios como Cinco Días ou El Mundo e revistas como Muy Interesante, Rolling Stone, GEO ou Quo. En 1999, incorporouse ós informativos de Telecinco, como responsable dunha sección de Internet: "El Navegante", que se emitía no informativo da noite. En 2004, traballou como consultor de prensa en México e Ecuador. De volta a España, foi nomeado coordinador da web Informativos Telecinco. Deixou o posto para converterse en director adxunto de La Voz de Almería, Cadena SER Almería e Localia Almería, o que faría del, ademais, tertuliano nos programas La ventana e Hoy por hoy da Cadena Ser. Regresou a Madrid para ser o primeiro director do rotativo Público, que dirixiu dende a súa fundación, en setembro de 2007, deica a súa destitución, o 13 de xaneiro de 2009. Dende esa data até marzo de 2012 foi columnista diario de Público, téndose desvencellado deste xornal para fundar a cabeceira dixital eldiario.es.\nTamén participou en tertulias políticas de TVE, como Los Desayunos de TVE, La noche en 24 horas ou 59 segundos (2007-2012), La vuelta al mundo (2009-2011) en Veo7, Las mañanas de Cuatro (2013-2014) con Jesús Cintora, El programa de Ana Rosa, El gran debate (2012-2013) e Un tiempo nuevo en Telecinco (2014).\nÉ colaborador acotío de Hoy por hoy da Cadena SER e ten contrato de exclusividade con La Sexta colaborando nos principais programas da canle: Al rojo vivo (La Sexta) (2015-presente), Más vale tarde e La Sexta Noche (2015-presente). Colabora con medios internacionais como The Guardian, no Reino Unido, ou Clarín, na Arxentina.\n↑ Top 25 Internet Arquivado 21 de setembro de 2013 en Wayback Machine.. El Mundo. 3 de xaneiro de 2010\n↑  Currículum de Ignacio Escolar\nIgnacio Escolar no Twitter\nTraído desde "https://gl.wikipedia.org/w/index.php?title=Ignacio_Escolar&oldid=5334728"\nA última edición desta páxina foi o 22 de decembro de 2019 ás 16:45.


Asento Perigoso - Wikipedia, a enciclopedia libre\n"Galaaz ocupa o Asento Perigoso", manuscrito francés do século XV.\nO Asento Perigoso é, segundo as lendas artúricas, un asento inocupado da Táboa Redonda á dereita do Rei Artur. O meigo Merlín reservou o asento para que fose ocupado unicamente por aquel cabaleiro que estivese destinado a atopar o Santo Graal. Calquera que sentase no asento que non fose puro afundiría até as profundidades da terra.\nMoitos señores fixeron o intento presuntuoso de sentar sen ser dignos e morreron. Será Galaaz, fillo de Lanzarote do Lago, quen traerá o Santo Graal e será quen de sentar no Asento Perigoso sen problema. Este capítulo marca a fin da busca dos Cabaleiros da Táboa Redonda.\nNunha das versións do Livre du Graal, Perceval é engulido polo asento; mais noutras, é o cabaleiro que pode sentar sen perigo.\nTraído desde «https://gl.wikipedia.org/w/index.php?title=Asento_Perigoso&oldid=4117695»\nA última edición desta páxina foi o 8 de decembro de 2016 ás 15:03.


Arosa, Leis e O Fisgón formalizan a súa inscrición para os play-off de ascenso - Pontevedra Viva\nXoves 4 de Xuño, 2020 ás 19:28 do Xoves 4 de Xuño, 2020\nOs tres equipos da comarca clasificados para os play-off de ascenso exprés cos que finalizará a tempada formalizaron en tempo e forma a súa inscrición.\nAsí quedou confirmado despois de que ás 14:00 horas deste xoves finalizase o prazo dado aos equipos pola Real Federación Española de Fútbol (RFEF).\nDesta forma o Arosa segue adiante no play-off de ascenso a Segunda B, que ten previsto celebrar as súas semifinais (Arosa-Ourense CF) os días 18 e 19 de xullo, coa final fronte ao vencedor do Compostela-Barco o 25 de xullo nunha sede aínda por definir.\nPola súa banda o Leis Pontevedra pelexará por subir a Segunda División masculina de fútbol sala tamén a partir do 18 de xullo, nunha fase que lle enfrontará ao terceiro clasificado, o Albense. No caso de avanzar, xogaría ante o gañador do partido entre o Benavente (actual líder do grupo I) e O Esteo.\nPor último O Fisgón apurará as súas opcións de ascender á Primeira División Feminina de fútbol sala. Para iso, nas mesmas datas que o Leis e na casa do líder do grupo, o Viaxes Amarelle de Coruña terán que disputar unha eliminatoria contra as terceiras da clasificación, o Valdetires Ferrol, e o equipo vencedor disputará o ascenso fronte ás coruñesas.\nRENUNCIA DO FUTSI ATLÉTICO NAVALCARNERO\nA sorpresa chegou precisamente na Primeira División Feminina de fútbol sala, onde o actual campión de liga e líder da fase regular, o Futsi Atlético Navalcarnero, decidiu renunciar a participar no play- off polo título xunto a Burela, Ourense Envialia e Alcorcón "por non poder cumprir con varios dos requisitos que para tal fin márcanos a RFEF", sinalan nun comunicado.\nEn todo caso esta renuncia non afecta ao Poio Pescamar, quinto da táboa, xa que a circular federativa que regula os play- off explica que no caso de renuncia a competición se readaptará aos equipos rexistrados, neste caso tres, sen que poida entrar a competir o seguinte clasificado.